พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏร้อยเอ็ดพ.ศ. ๒๕๕๒[๑] ภูมิพลอดุลยเดช ป.ร.ให้ไว้ ณ วันที่ ๑๕ ธันวาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏร้อยเอ็ดอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยกับมาตรา๕๖ วรรคสอง และมาตรา ๖๐ วรรคสอง แห่งพระราชบัญญัติมหาวิทยาลัยราชภัฏ พ.ศ. ๒๕๔๗จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏร้อยเอ็ด พ.ศ. ๒๕๕๒มาตรา ๒พระราชกฤษฎีกานี้ให้ใช้บังคับตั้งแต่วันที่ ๒๘ พฤศจิกายน พ.ศ. ๒๕๕๒เป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏร้อยเอ็ดดังต่อไปนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อบช.บ.(๒) สาขาวิชาครุศาสตร์ มีปริญญาสามชั้น คือ(ก) เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ครุศาสตรมหาบัณฑิต ใช้อักษรย่อ ค.ม.(ค) ตรี เรียกว่า ครุศาสตรบัณฑิต ใช้อักษรย่อ ค.บ.(๓) สาขาวิชานิติศาสตร์ มีปริญญาสามชั้น คือ(ก) เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิติศาสตรมหาบัณฑิต ใช้อักษรย่อ น.ม.(ค) ตรี เรียกว่า นิติศาสตรบัณฑิต ใช้อักษรย่อ น.บ.(๔) สาขาวิชานิเทศศาสตร์ มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค) ตรี เรียกว่า นิเทศศาสตรบัณฑิต ใช้อักษรย่อ นศ.บ.(๕) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๖) สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๗) สาขาวิชารัฐศาสตร์ มีปริญญาสามชั้น คือ(ก) เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐศาสตรมหาบัณฑิต ใช้อักษรย่อ ร.ม.(ค) ตรี เรียกว่า รัฐศาสตรบัณฑิต ใช้อักษรย่อ ร.บ.(๘) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๙) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมหาวิทยาลัยราชภัฏร้อยเอ็ด มีสี่ชั้น ดังต่อไปนี้(๑)ครุยดุษฎีบัณฑิต เป็นเสื้อคลุมทำด้วยผ้าหรือแพรสีดำ ผ่าอกตลอดยาวเหนือข้อเท้าประมาณ ๑๕ เซนติเมตร หลังจีบ มีแถบกำมะหยี่สีดำ กว้าง ๑๐ เซนติเมตรเย็บติดเป็นสาบตลอดด้านหน้าทั้งสองข้าง ปลายแขนปล่อยกว้างและยาวตกข้อมือตอนกลางแขนทั้งสองข้างมีแถบกำมะหยี่สีดำ กว้าง ๕ เซนติเมตร ยาว ๔๐ เซนติเมตรพับปลายแถบเป็นมุมแหลม จำนวนสามแถบติดเรียงกัน ระยะห่างระหว่างแถบ ๓ เซนติเมตรมีผ้าคล้องคอด้านในทำด้วยผ้าหรือแพรสีทองและมีแถบกำมะหยี่สีน้ำเงินคู่สีขาวทาบขวางจำนวนสามคู่ ด้านนอกทำด้วยผ้าหรือแพรสีดำมีแถบกำมะหยี่สีประจำสาขาวิชา กว้าง ๙ เซนติเมตร ทาบขอบบน และมีแพรสีทอง กว้าง ๒เซนติเมตร ขลิบริมขอบล่าง และมีตราสัญลักษณ์มหาวิทยาลัยทำด้วยโลหะดุนนูนลงยาติดบนแถบกำมะหยี่สีดำระดับหน้าอกทั้งสองข้าง(๒)ครุยมหาบัณฑิต เช่นเดียวกับครุยดุษฎีบัณฑิตเว้นแต่ตอนกลางแขนทั้งสองข้างมีแถบกำมะหยี่สีดำ กว้าง ๕ เซนติเมตร ยาว ๔๐เซนติเมตร จำนวนสองแถบและผ้าคล้องคอด้านในมีแถบกำมะหยี่สีน้ำเงินคู่สีขาวทาบขวางจำนวนสองคู่(๓)ครุยประกาศนียบัตรบัณฑิต เช่นเดียวกับครุยดุษฎีบัณฑิตเว้นแต่ตอนกลางแขนทั้งสองข้างมีแถบกำมะหยี่สีดำ กว้าง ๕ เซนติเมตร ยาว ๔๐เซนติเมตร จำนวนหนึ่งแถบ และแถบกำมะหยี่สีดำ กว้าง ๒.๕ เซนติเมตร ยาว ๔๐ เซนติเมตรจำนวนหนึ่งแถบและผ้าคล้องคอด้านในมีแถบกำมะหยี่สีน้ำเงินคู่สีขาวทาบขวางจำนวนหนึ่งคู่(๔)ครุยบัณฑิต เช่นเดียวกับครุยดุษฎีบัณฑิตเว้นแต่ตอนกลางแขนทั้งสองข้างมีแถบกำมะหยี่สีดำ กว้าง ๕ เซนติเมตร ยาว ๔๐เซนติเมตร จำนวนหนึ่งแถบ และผ้าคล้องคอด้านในมีแถบกำมะหยี่สีน้ำเงินคู่สีขาวทาบขวางจำนวนหนึ่งคู่มาตรา ๕เข็มวิทยฐานะของมหาวิทยาลัยราชภัฏร้อยเอ็ดมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนลงยา สูง ๕ เซนติเมตรด้านหลังจารึกอักษรย่อชื่อปริญญามาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย ผู้บริหาร และคณาจารย์ของมหาวิทยาลัยราชภัฏร้อยเอ็ดมีดังต่อไปนี้(๑)นายกสภามหาวิทยาลัยและอธิการบดี ครุยเป็นเสื้อคลุมทำด้วยผ้าหรือแพรสีดำผ่าอกตลอดยาวเหนือข้อเท้าประมาณ ๑๕ เซนติเมตร หลังจีบ มีแถบกำมะหยี่สีน้ำเงินกว้าง ๑๐ เซนติเมตร เย็บติดเป็นสาบตลอดด้านหน้าทั้งสองข้างปลายแขนปล่อยกว้างและยาวตกข้อมือ ตอนกลางแขนทั้งสองข้างมีแถบกำมะหยี่สีน้ำเงินกว้าง ๕ เซนติเมตร ยาว ๔๐ เซนติเมตร พับปลายแถบเป็นมุมแหลม จำนวนสี่แถบติดเรียงกันระยะห่างระหว่างแถบ ๓ เซนติเมตร มีผ้าคล้องคอด้านในทำด้วยผ้าหรือแพรสีทองและมีแถบกำมะหยี่สีน้ำเงินคู่สีขาวทาบขวางจำนวนสี่คู่ ด้านนอกทำด้วยผ้าหรือแพรสีดำมีแถบกำมะหยี่สีน้ำเงิน กว้าง ๑๐ เซนติเมตร ทาบขอบบน และมีแพรสีทอง กว้าง ๒เซนติเมตร ขลิบริมขอบล่าง และมีสายสร้อยทำด้วยโลหะสีทองกึ่งกลางสายสร้อยมีตราสัญลักษณ์มหาวิทยาลัยทำด้วยโลหะฉลุสีทอง สูง ๕ เซนติเมตรประดับระหว่างไหล่ทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัยและอธิการบดีเว้นแต่ไม่มีสายสร้อยประดับ และมีตราสัญลักษณ์มหาวิทยาลัยทำด้วยโลหะดุนนูนสีทองสูง ๕ เซนติเมตร ติดบนแถบกำมะหยี่สีน้ำเงินระดับหน้าอกทั้งสองข้าง(๓)รองอธิการบดี ผู้ช่วยอธิการบดี คณบดี ผู้อำนวยการ และหัวหน้าส่วนราชการหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเช่นเดียวกับกรรมการสภามหาวิทยาลัยเว้นแต่ตอนกลางแขนทั้งสองข้างมีแถบกำมะหยี่สีน้ำเงิน กว้าง ๕ เซนติเมตร ยาว ๔๐ เซนติเมตร จำนวนสามแถบและผ้าคล้องคอด้านในมีแถบกำมะหยี่สีน้ำเงินคู่สีขาวทาบขวางจำนวนสามคู่(๔)คณาจารย์ เช่นเดียวกับรองอธิการบดี ผู้ช่วยอธิการบดี คณบดี ผู้อำนวยการและหัวหน้าส่วนราชการหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเว้นแต่มีตราสัญลักษณ์มหาวิทยาลัยทำด้วยโลหะดุนนูนลงยา สูง ๕ เซนติเมตรติดบนแถบกำมะหยี่สีน้ำเงินระดับหน้าอกทั้งสองข้างมาตรา ๗[๓]สีประจำสาขาวิชา มีดังต่อไปนี้(๑) สาขาวิชาการบัญชี สีฟ้าเข้ม(๒) สาขาวิชาครุศาสตร์ สีแสด(๓) สาขาวิชานิติศาสตร์ สีขาว(๔) สาขาวิชานิเทศศาสตร์ สีม่วงเม็ดมะปราง(๕) สาขาวิชาบริหารธุรกิจ สีฟ้า(๖) สาขาวิชารัฐประศาสนศาสตร์ สีน้ำตาล(๗) สาขาวิชารัฐศาสตร์ สีชมพูอมม่วง(๘) สาขาวิชาวิทยาศาสตร์ สีเหลือง(๙) สาขาวิชาศิลปศาสตร์ สีชมพูมาตรา ๘ให้มหาวิทยาลัยราชภัฏร้อยเอ็ดจัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏร้อยเอ็ด (ฉบับที่ ๒) พ.ศ. ๒๕๕๘[๔]มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยราชภัฏร้อยเอ็ด ได้เปิดสอนสาขาวิชานิเทศศาสตร์และสาขาวิชารัฐศาสตร์เพิ่มขึ้น สมควรกำหนดปริญญาในสาขาวิชาและอักษรย่อสำหรับสาขาวิชารวมทั้งสีประจำสาขาวิชาสำหรับสาขาวิชาดังกล่าว จึงจำเป็นต้องตราพระราชกฤษฎีกานี้วันทิตา/ปรับปรุง๑๑ มิถุนายน ๒๕๕๘นุสรา/ผู้ตรวจ๑ กรกฎาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๙๖ ก/หน้า ๒๖/๒๓ ธันวาคม ๒๕๕๒[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏร้อยเอ็ด (ฉบับที่ ๒) พ.ศ. ๒๕๕๘[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏร้อยเอ็ด (ฉบับที่ ๒) พ.ศ. ๒๕๕๘[๔] ราชกิจจานุเบกษาเล่ม ๑๓๒/ตอนที่ ๓๖ ก/หน้า ๖/๓๐ เมษายน ๒๕๕๘